**ROMÂNIA**

**JUDEȚUL TIMIŞ**

**MUNICIPIUL TIMIȘOARA**

**PRIMAR**

**TMI2023-016723/21.12.2023**

**REFERATUL DE APROBARE A PROIECTULUI DE HOTĂRÂRE**

privind aprobarea modificării HCL nr. 155/30.04.2020 privind aprobarea cererii de finantare şi a cheltuielilor aferente pentru:  
„**Construire sală de sport la Școala Gimnazială nr. 25”, cod SMIS 122504**

1. **Descrierea situației actuale**

În data de 21.07.2020 a fost semnat contractul de finanţare nr. 5777 pentru proiectul „Construire sală de sport la şcoala Generală nr.25 din Timişoara”, cod SMIS 122504 finanţat prin Programul Operaţional Regional 2014-2020, Axa prioritară 10 Îmbunătățirea infrastructurii educaționale, Prioritate de investiții 10.1Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, Obiectiv specific 10.1 Creșterea gradului de participare la nivelul educaţiei timpurii şi învăţământului obligatoriu, în special pentru copii cu risc crescut de părăsire timpurie a sistemului, apel dedicat învăţământului obligatoriu.

Valoarea totală a Contractului de Finanțare este de 9.050.302,93 lei TVA inclus, cu termen de finalizare a implementării proiectului până la data de 31.12.2024, conform HCL nr. 523/28.11.2023 prin care se aproba finalizarea proiectului pana la 31.12.2024, in conditiile Instructiunii AMPOR nr. 207/2023 (sumele neutilizate pana la 31.12.2023 devin neeligibile).

**2. Schimbări preconizate și rezultate așteptate**

**Obiectivele proiectului sunt:**

Obiectivul general al proiectului este creşterea gradului de participare la învăţământul obligatoriu şi reducerea gradului de abandon şcolar în municipiul Timişoara şi regiunea de Vest prin reabilitarea, modernizarea şi dotarea infrastructurii educaţionale din zonă.

Obiectivele specifice ale proiectului:

1. Construire sala de sport la Scoala generala nr.25 din Timişoara, în vederea creşterii calităţii, atractivităţii şi accesibilităţii procesului educaţional.
2. Creşterea numărului elevilor care vor beneficia de un proces educaţional de calitate, la cele mai ridicate standarde, precum şi a gradului de satisfacţie al utilizatorilor spaţiilor şi dotărilor din cadrul Şcolii generale nr. 25 din Timişoara.
3. Creşterea atractivităţii procesului educaţional prin îmbunătăţirea condiţiilor de confort, siguranţă şi accesibilitate în cadrul spaţiilor instituţiei de învăţământ.

**3.Alte informații:**

Prin Hotărârea Consiliului Local nr. 155/30.04.2020 a fost aprobată cerererea de finantare şi a cheltuielilor aferente pentru: „**Construire sală de sport la Școala Gimnazială nr. 25**”, cod SMIS: 122504 din Timisoara.

În data de 26.07.2022 a fost aprobată HCL nr. 374/26.07.2022 privind aprobarea rezervei de implementare destinată reechilibrării contractului de execuție lucrări nr. 25/31.03.2022 aferent proiectului „**Construire sală de sport la Școala Gimnazială nr. 25**”, cod SMIS 122504, finanțat prin POR 2014-2020.

Rezerva de implementare aprobată prin HCL este de 1.228.565,18 lei fără TVA valoare eligibilă și valoare neeligibilă 0,00 lei fără TVA, conform Anexei 7 la HCL nr.374/26.07.2022.

În data de 01.09.2022 a fost încheiat actul adițional nr.4/01.09.2022 la contractul de execuție lucrări nr. 25/31.03.2021, obiectul actului fiind ajustarea prețului contractului cu contravaloarea rezervei de implementare. Prin acest act adițional a fost aprobată valoarea rezervei de implementare în sumă de 1.228.565,18 lei fără TVA reprezentând un procent de 23% din valoarea restului de executat al contractului la momentul intrării in vigoare a OUG nr.64/2022, respectiv 11.05.2022.

Ca urmare a solicitării încheierii unui act adițional la contractul de finantare nr. 5777/21.07.2020 în baza OUG nr.64/2022, ADR Vest ne-a solicitat prin adresa nr. 41414/20.12.2023 transmiterea unui HCL privind aprobarea noilor valori bugetare ale proiectului.

Având în vedere valoarea totală a proiectului 10.512.295,49 lei inclusiv TVA, rezultată în urma aprobării rezervei de implementare - din care valoare totală eligibilă 10.512.295,49 lei inclusiv TVA, precum si HCL nr. 523/28.11.2023 prin care se aproba finalizarea proiectului pana la 31.12.2024, in conditiile Instructiunii AMPOR nr. 207/2023 (sumele neutilizate pana la 31.12.2023 devin neeligibile), se impune aprobarea de urgență a valorii proiectului cu noile contribuții de cofinanțare.

**Concluzii:**

Având în vedere cele de mai sus, considerăm necesară și oportună parcurgerea mai departe a pașilor de aprobare a proiectului de hotărâre privind aprobarea modificării HCL nr. 155/30.04.2020 privind aprobarea cererii de finantare şi a cheltuielilor aferente pentru: „**Construire sală de sport la Școala Gimnazială nr. 25**” din Timisoara, cod SMIS 122504.

**PRIMAR DIRECTOR DIRECTIA INCUBATOR DE PROIECTE**

**Dominic FRITZ Adriana DEACONU**

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare